Document ID: /roh_data/filtered/fineweb-2-filterrobots_roh.jsonl.gz/70527

L'um franzos da 25 onns era sin visita tar ina famiglia da giast. La damaun è el partì baud per far fotografias da la natira. Cura ch'el n'è betg turnà da mezdi e n'è er betg stà cuntanschibel per telefon è la famiglia ida a la tschertga.
Ella ha chattà ses auto ed ha alarmà la polizia. Lezza ha chattà l'um franzos da 25 onns en la chavorgia da Vallun mort. La procura publica e la polizia chantunala intercureschan co l'accident è capità.
RR novitads 10:00